**2018.10.20. Serdülő Csapat 3. forduló**

**Verseny értékelés**

A Serdülő csapatott az UTE torna szakosztályából 5 tornászlány képviselte. Barlabás Anna Kata, Béres Zsófia, Nerhof Anett, Szilágyi Nikolett és Tomsits Linda.

A versenyt gerendán kezdtük, kisebb megingásokkal sikerültek a gyakorlatok. Senki nem esett le, így felszabadultabban mentünk a második szerhez a talajra. A talajon az akrobatikus sorokba pontos beleállásokat a gimnasztikus kötések ugrások és a fordulatok technikai kivitelén még javítanunk kell. Niki nagyon jó, Anett jó gyakorlatot mutatott be. Annának a melegítésnél nehézséget okozott az akrobatika, de a szólításra megoldotta, ügyesen. Zsófinak sajnos nagyon sokat vontak le a tartása miatt. Van mit javítani rajta. Az harmadik szerünk az ugrás volt. Mindenkinek sikerült bele állnia, kisebb ellépésekkel. Technikai javítani való az ugrásokon is van. A felemás korlát volt az utolsó szerünk. A Nikinek, Anettnek és az Annának voltak új elemei, amit sikeresen be mutattak a szólított gyakorlatban. Mind a három lánynak nagy előrelépés volt a korláton ez a teljesítmény. Technikai javítani való van, főleg a pontos kézállások. Reméljük a sikeres verseny után lendületet kaptak ahhoz, hogy további új elemeket tanuljanak. A cél az, hogy a verseny gyakorlataikba be tudják építeni azokat az elemeket, hogy ezzel a ki induló pontszámok magasabbak legyenek. Mind a négy szeren alap a speciális követelmények megtanulása és a versenyen való bemutatása. A Linda térd sérülés miatt csak korláton indult. A gyakorlatát kis hibával mutatta be. Ebben a fordulóban 2. helyen végzett a csapat. Reméljük tudunk javítani és megnyerjük a csapatbajnokságot!

Nagyon ügyesek voltak a lányok, büszkék vagyunk rájuk! Gratulálunk a versenyzőknek és a felkészítő edzőknek. Ildikó néninek, Tereza néninek, Józsi bácsinak, Jutka néninek. További sportsikereket kívánunk mindenkinek.

Budapest, 2018.11.04.

 Harangozó Ildikó edző